== Ikonografi ==
Kombinationen af et portræt af Elizabeth 1. i et landskabsformat er "uden fortilfælde", omend allegoriske portrætter i dette format,<ref name=":0">Strong, Roy: Gloriana: The Portraits of Queen Elizabeth I, Thames and Hudson, 1987, {{ISBN|0-500-25098-7}} (Strong 1987)</ref> såsom ''Family of Henry VIII: An Allegory of the Tudor Succession'' fra 1572 af Lucas Heere, går forud for Armadaportrættet.<ref name=":1">Hearn, Karen, ed. ''Dynasties: Painting in Tudor and Jacobean England 1530–1630''. New York: Rizzoli, 1995. {{ISBN|0-8478-1940-X}}</ref>
[[Fil:The Spanish Armada.jpg|left|thumb|[[Spanske armada|Den spanske armada]]]]
Engelsk kunst i denne periode var isoleret fra strømningerne i det [[Katolicisme|katolske]] [[Italien]], og var mere inspireret af [[Flandern|flamske]] [[Illumineret manuskript|illuminerede manuskripter]] og [[heraldik]] end af [[Renæssancen|renæssance]]-idéerne om samstemmelse af tid og rum i kunsten. Armadaportrættet er et eksempel på dette: stolen til højre i portrættet ses fra to vinkler, ligesom bordene til venstre. Baggrunden viser også to forskellige udpluk af sejren over den spanske armada.<ref name=":0">Strong, Roy: Gloriana: The Portraits of Queen Elizabeth I, Thames and Hudson, 1987, {{ISBN|0-500-25098-7}} (Strong 1987)</ref> I baggrunden til venstre ses engelske [[Brander|brandskibe]] drive mod den spanske flåde, og til højre i baggrunden ses de spanske skibe drive mod en klippekyst af den såkaldte "protestantiske vind". Elizabeth 1. ses også med ryggen til det stormfulde, mørke hav, mens hun vender ansigtet mod sollyset, som er en ikonografi, der går igen i Marcus Gheeraerts den Yngres "Ditchley"-portræt af dronningen fra 1592.<ref name=":0">Strong, Roy: Gloriana: The Portraits of Queen Elizabeth I, Thames and Hudson, 1987, {{ISBN|0-500-25098-7}} (Strong 1987)</ref>
Maleri